Maersk Group skal standa fyri 20 pst. av øllum útflutningi og innflutningi til og úr India í framtíðini og ætlar at vaksa upp aftur meira. Tað sigur stjórin í Group, Søren Skou, í samrøðu við indiska sjónvarpsfelagið CNBC-TV 18. Frammanundan liggur danska reiðaríið langt frammanfyri kappingarneytar sínar innan bingjuflutning í India. "Vit eru í løtuni ein stórur spælari í indisku innflutnings- og útflutningsvinnuni, og vit røkja umleið 18,5 pst. av handlinum og reka 17 havnir. Vit fara skjótt at hava 20 pst. av bingjuflutninginum, so vit eru ein týðandi spælari í handlinum til og úr India. Vit ætla okkum at halda fram við at vaksa, "sigur Søren Skou. Stjórin í Maersk Group vísir aftur, at felagið umhugsar uppkeyp í India-ið hvussu er í løtuni. Áhugin at vaksa á indiska marknðinum kemur eisini til sjóndar í stóra virkseminum hjá APM Terminals'í stóra Pipavav-terminalinum í India. Sambært Journal of Commerce brúkar APM Terminals nógva orku upp á at fáa fleiri skip at sigla upp á havnina og harvið meiri tonnasju ígjøgnum. Tí flytir APM Terminals sítt fasta loop millum India og Fjareystur úr havnini í Mundra til Pipavav.